
RINKOS KONSULTACIJOS ATSAKYMAI TIEKĖJAMS

	Eil. Nr.
	Klausimas
	Tiekėjo atsakymas
	Perkančiosios organizacijos komentaras

	1.
	Ar sudomino galimybė dalyvauti šiame viešajame pirkime? 
Jei nesudomino – prašome trumpai argumentuoti.
	NA
	NA

	2.
	Techninė specifikacija. Ar paslaugų techninė specifikacija konkreti ir aiški? 
	TS aiški, išskyrus šiuos aspektus: 

- TS 4.1. p.: Esant poreikiui, mokymuose anglų kalba dalyviams turi būti suteiktos vertimo paslaugos Paslaugų teikėjo sąskaita. Planuojama, kad per visą sutarties galiojimo laikotarpį bus iki 5 mokymų, kuriems gali būti reikalingos vertimo iš/į anglų kalbą, paslaugos. Esant poreikiui, Paslaugų teikėjas turi išversti lektoriui ir / ar lektoriui-ekspertui reikalingą medžiagą (praktiniai atvejai, dalyvių klausimai, pateikti prieš mokymus). Mokymų, kuriems būtų reikalingos vertimo paslaugos, arba medžiagos vertimas, per metus gali būti iki 5 mokymų. 

a) Prašome atsisakyti reikalavimo Paslaugų teikėjui suteikti vertimo paslaugas mokymų dalyviams, kadangi projekto TG turi mokėti anglų k. Reikalavimas išversti medžiagą lektoriui ir / ar lektoriui-ekspertui gali likti. 

b) Siūlome atsisakyti mokymų temos 12. Socialinės inovacijos, įskaitant socialinio poveikio investicijas (SIB), kadangi ji neaktuali. - Pastabas dėl kitų TS punktų žr. toliau.
	













Atsižvelgta. Atitinkamai bus patikslintos pirkimo sąlygos.




Neatsižvelgta. Bus patikslinti esminiai temos aspektai. Socialinių inovacijų tema europiniame kontekste yra aktuali. Suprantame, kad sritis Lietuvoje yra nauja, o temos pasiūlymas turi ugdyti jos paklausą. Lietuvoje yra įkurtas Europos socialinių inovacijų kompetencijų centras – Europos socialinio fondo agentūra. Dalis 2021–2027 m. ES investicijų programos 6 prioriteto investicijų yra skirta socialinėms inovacijoms.

	3.
	Kainodara. Paslaugų, perkamų pagal Sutartį ir atitinkančių Sutartyje ir jos prieduose nustatytus reikalavimus, kaina apskaičiuojama pagal paslaugų įkainius, nurodytus Sutarties 3 priede ir faktiškai patirtas išlaidas, kurias Paslaugų teikėjas patyrė teikdamas paslaugas.  
Ar aiški pirkimo sutarties kainodara (Sutarties projekto 2.1-2.2 papunkčiai, Techninės specifikacijos 4.11, 4.12, 5.2, 6.6 papunkčiai)
Ar turėsite pastabų, pasiūlymų dėl Pirkimo sutarčiai taikomos kainodaros?
	Paslaugų kainodara neaiškūs šie aspektai: 

Remiantis pirkimo dokumentais mokymų paslaugų kainodarą sudarys 4 komponentai: lektoriaus mokymų paslaugų įkainis, lektoriaus-eksperto mokymų paslaugų įkainis, mokymų įrašo įkainis, mokymų renginio organizavimo įkainis. Taip pat, esant papildomiems PO poreikiams arba jei bus patiriamos išlaidos, susijusios su lektorių-ekspertų atvykimu į Lietuvą, bus taikoma sutarties išlaidų atlyginimo kainodara. 

a) Prašome pirkimo dokumentuose aiškiai nurodyti, iš kurios paslaugų kainos eilutės (nurodytos Pirkimo dokumentų 3 priedo „B dalis. Kaina“ 2.7 papunkčio lentelėje) bus dengiamos faktiškai patiriamos išlaidos, įvardintos paslaugų sutarties projekto 2.2 papunktyje? Arba nurodyti, kad šias papildomas išlaidas PO apmokės iš kitų lėšų (ne šios sutarties lėšų). - TS 4.11.2. p. Jei lektoriai pasitelkiami mokymams, kurių temos yra susijusios su Sutarties 1 priedo A dalyje pateiktais mokymo moduliais, tačiau nenurodytos mokymo temų sąraše, arba kurios yra reikalingos ES fondų lėšas ir kitus finansavimo šaltinius administruojančių darbuotojų kompetencijai užtikrinti, Perkančioji organizacija už šias paslaugas atsiskaitys pagal faktiškai Paslaugų teikėjo patirtas išlaidas, į kurias įskaičiuojamas šių lektorių honoraras. Šios išlaidos turi būti iš anksto suderintos Techninės specifikacijos 4.8 papunktyje nurodyta tvarka ir pagrįstos trečiųjų šalių dokumentais. Į šias išlaidas negali būti įskaičiuotas Tiekėjo pelnas.

b) Ar teisingai suprantame, kad jei bus poreikis pasitelkti lektorius temoms, kurios dabar nenurodytos mokymų temų sąraše, tuomet PO atsiskaitys tvarka, kuri aprašyta paslaugų sutarties projekto 2.2 papunktyje, tačiau Paslaugų teikėjui bus sumokama ir už mokymų renginio suorganizavimą, pagal patvirtintą įkainį. Prašome atitinkamai papildyti Pirkimo sutarties projekto 2.2 papunktį. – 

c) TS 2.3. p: Esant poreikiui lektoriaus valandos gali būti panaudotos lektorių-ekspertų mokymams (pagal lektoriams-ekspertams taikomą įkainį) ir atvirkščiai, neviršijant bendros sutarties vertės. Prašome nustatyti, kad perskirstymai galimi tarp visų pasiūlymo kainos eilučių. Taip pat žr. pastabą aukščiau dėl mokymų organizavimo paslaugų kainodaros.

d) Dėl 2.6. p.: Paslaugų pagal sutartį bus perkama ne daugiau kaip už 468.000,00 Eur su PVM ir 2.4. p.: Maksimali lėšų suma, kurią planuojama per 36 (trisdešimt šešis) mėnesius (maksimalų paslaugų teikimo terminą) skirti paslaugų įsigijimui yra 468.000,00 EUR su pridėtinės vertės mokesčiu (toliau – PVM). PO pirkimo dokumentuose turi aiškiai nurodyti, kurios paslaugos PVM (ne)apmokestinamos. Pagal dabar galiojančio PVM įstatymo 22 str. 1 dalį kvalifikacijos kėlimo paslaugos PVM neapmokestinamos, o mokymų organizavimo paslaugoms yra taikomas PVM.
	












Paaiškiname, kad Perkančioji organizacija neįsipareigoja išpirkti viso pirkimo dokumentuose nurodyto paslaugų kiekio. Pirkimo dokumentuose nurodyti preliminarūs paslaugų kiekiai, kadangi Perkančioji organizacija negali numatyti, kiek tiksliai per visą sutarties galiojimo laikotarpį bus įsigyta paslaugų, todėl įgyvendinant sutartį, atsižvelgiant į patirtas faktines išlaidas, bus galimybė perskirstyti lėšas tarp teikiamų paslaugų eilučių. Kadangi nėra galimybės apskaičiuoti faktinių išlaidų vertės, šios išlaidos neįtraukiamos į kainos pasiūlymo formą. Pažymėtina, kad pirkimo dokumentuose bus patikslinta sutarties kainodara, nustatant, kad nenumatytoms lektorių-ekspertų temoms bus skirta iki 10 proc. pradinės sutarties vertės, o kelionių ir apgyvendinimo išlaidos bus apmokamos taikant faktinių išlaidų kainodarą.
Perkančioji organizacija neturi galimybės faktinių išlaidų apmokėti kitomis nei šios sutarties lėšomis.
 
Taip, teisingai. Jeigu bus organizuojami mokymai temomis, nenurodytomis mokymų sąraše, tiekėjui bus apmokama už kiekvieno mokymų renginio organizavimą, pagal tiekėjo pasiūlytą įkainį.




Atsižvelgta. Atitinkamai bus patikslintos pirkimo sąlygos. Žr. ankstesnę pastabą.







Paaiškiname, kad tiekėjas, teikdamas pasiūlymą, turi nurodyti, kokios paslaugos bus (ne) apmokestinamos PVM mokesčiu, nurodydamas teisinį pagrindą (Pasiūlymo formos 2.8 papunktis). Pasiūlymo formoje yra galimybė nurodyti pasiūlymo įkainius tiek su PVM, tiek be PVM, todėl nurodant įkainius paslaugoms, kurioms PVM netaikomas, įkainis su PM ir be PVM, bus tas pats. Pasiūlymo vertinimo metu, vertinama galutinė tiekėjo pasiūlyta kaina, į kurią turi būti įskaičiuoti visi mokesčiai.  




	4.
	Minimalūs kvalifikacijos reikalavimai. 
Ar pirkimo sąlygose nustatyti minimalūs kvalifikacijos reikalavimai yra konkretūs ir aiškūs? Ar turėsite pastabų dėl minimalių kvalifikacijos reikalavimų?
	Minimalūs kvalifikacijos reikalavimai yra aiškūs, išskyrus šiuos aspektus: 

a) pirkimo dokumentų skirtinguose punktuose skirtingai nurodoma projekto vadovo pareigybė – pvz., 4.1. lentelėje rašoma, kad Tiekėjas turi turėti mokymų projekto vadovą; 4.1.1. minimalūs kvalifikaciniai reikalavimai nurodyti Mokymų organizavimo projekto vadovui, 12.6. p. minimas Mokymo organizavimo projekto vadovas ir Projekto vadovas, TS 6.3. p. reikalaujama, kad Paslaugų teikėjas turi turėti patyrusį Mokymų vadovą – Paslaugų teikėjo paskirtą asmenį, atsakingą už Mokymų aprašymų parengimą, lektorių, lektorių-ekspertų darbo organizavimą, mokymo paslaugų teikimo koordinavimą ir organizavimą, dalyvių registracijos įvykdymą ir dalyvių sąrašų pateikimą Perkančiajai organizacijai, grįžtamojo ryšio surinkimą iš dalyvių, tiesioginį ir operatyvų bendravimą su Perkančiąja organizacija, savarankišką ir laiku atliktą kilusių iššūkių valdymą viso paslaugų teikimo laikotarpiu, atsiskaitymus su Perkančiąja organizacija. Būtina suvienodinti sąvokas pirkimo dokumentuose. 


b) Techninio ir profesinio pajėgumo reikalavimas 4.1.2. p.: įvykdytos sutarties vertė, atsižvelgiant į planuojamą pirkimą, turėtų būti didesnė, norint įsitikinti Tiekėjo pajėgumais įgyvendinti didelės apimties mokymų projektus, ir siūloma riboti įvykdytų sutarčių skaičių, nustatant, kad Tiekėjas per paskutinius 3 metus arba per laiką nuo tiekėjo įregistravimo dienos (jei tiekėjas vykdė veiklą mažiau nei 3 metus) iki pasiūlymo pateikimo termino pabaigos, pagal vieną arba kelias sutartis (bet ne daugiau nei 3 (tris) sutartis), suteikė kvalifikacijos kėlimo paslaugų [...]. 

c) Siūlome tikslinti techninio ir profesinio pajėgumo reikalavimą lektoriams, nurodytą 4.1.3.2. p.: per pastaruosius 5 metus būti išdėsčius ne mažiau negu 50 akademinių valandų mokymų neformalaus suaugusiųjų kvalifikacijos kėlimo renginiuose. 




d) Techninio ir profesinio pajėgumo reikalavimas 4.1.3.3. p.: atsisakyti reikalavimo turi tarptautinės patirties tema, kuria ves kvalifikacijos kėlimo renginį ir per pastaruosius 3 metus iki pasiūlymų pateikimo datos vedė ne mažiau kaip 1 (vieną) tarptautinį kvalifikacijos kėlimo renginį, kuriame dalyvavo dalyviai iš ne mažiau kaip 2 ES šalių, arba dirbo ekspertu projekte, apimančiame ne mažiau kaip 2 skirtingas ES šalis, vietoje jo nustatyti reikalavimą: per pastaruosius 3 metus vedė ne mažiau kaip 3 kvalifikacijos kėlimo renginius ne mažiau kaip 2 skirtingose užsienio šalyse tema, kuria ves kvalifikacijos kėlimo renginį. Kelias šalis apimančių projektų / mokymų būna retai, svarbesnė yra lektoriaus-eksperto patirtis įvairiose šalyse.
	


Atsižvelgta. Suvienodintos sąvokos. Vadinama „Mokymų organizavimo vadovas“.























Neatsižvelgta. Paaiškiname, kad vadovaujantis Kvalifikacijos reikalavimų nustatymo metodikos 16 punktu tuo atveju, jei pirkimo objektas yra dalus (kaip ir esamo pirkimo atveju), tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis, o patirtį pagrindžiančių sutarčių skaičius nėra ribojamas. Toks reikalavimas būtų ribojantis ir apribotų tiekėjų konkurenciją. 




Atsižvelgta iš dalies. Reikalaujamų valandų skaičius sumažintas iki 60 akademinių valandų. Šiuo reikalavimu norima patikrinti, ar lektorius turi patirties dėstyti neformaliuose suaugusiųjų kvalifikacijos kėlimo renginiuose. Pažymime, kad šiame kvalifikacijos reikalavime neribojama, kokiomis temomis renginius lektorius turi būti dėstęs.


Atsižvelgta iš dalies. Reikalavimas praplėstas, nurodant, kad tinkama ir tokia patirtis, kai lektorius-ekspertas per pastaruosius 3 (trejus) metus iki pasiūlymų pateikimo termino pabaigos turi būti vedęs ne mažiau kaip 1 (vienos) temos kvalifikacijos kėlimo renginį ne mažiau kaip 2 (dviejose) ES šalyse narėse ir/arba Europos Ekonominės Erdvės šalyse ir/arba Šveicarijoje.




	5.
	Kokybės vertinimo kriterijai. Planuojama pasiūlymus vertinti pagal kainos ir kokybės vertinimo kriterijų. Kokybės vertinimo kriterijų aprašymai yra pateikti Ekonominio naudingumo kriterijų vertinimo skalėje (Rinkos konsultacijos dokumentų 4 priedas).  

Ar turite pasiūlymų/pastabų dėl nustatytų kokybės vertinimo kriterijų?

Vienas iš kokybės vertinimo kriterijaus parametrų yra lektorių-ekspertų tarptautinė patirtis. Prašome pasiūlyti kaip dar objektyviai galėtų būti vertinama ir išmatuojama siūlomų lektorių-ekspertų tarptautinė patirtis.
	Teikiame šias pastabas: 

a) Pirkimo dokumentų projekto 12.6. punkte pateiktoje pasiūlymų vertinimo kriterijų ir parametrų lentelėje neteisingai aprašytas Ketvirtas (T3) – Siūlomų lektorių ir lektorių ekspertų skaičius, t.y. nurodyta, kad bus vertinama pagal sutarties vykdymui siūlomo Valstybės pagalbos lektoriaus-eksperto patirtį. Tuo pačiu atkreipiame dėmesį, kad pagal eiliškumą tai ne Ketvirtas, o Penktas kriterijus (lentelėje pateikti du Tretieji kriterijai). 

b) Nustatyti kokybės vertinimo kriterijai yra per aukšti pagal Parametrą (P2) – Profesinė patirtis mokymų organizavimo srityje - 4/6/10 balų - Siūlomas projekto vadovas per pastaruosius 5 metus iki pasiūlymų pateikimo datos vadovavo ir/arba koordinavo sutarties įgyvendinimą pagal 1 / 2 / 3 sutartis, kurios metu buvo suteiktos darbuotojų kvalifikacijos kėlimo ir/arba mokymų paslaugos ir kurios įvykdyta dalis ne mažesnė kaip 100.000,00 Eur be PVM. Prašome neriboti laikotarpio / nenustatyti 5 metų laikotarpio, kadangi didelės apimties (100 000 eur) mokymų projektų Lietuvoje yra mažai įgyvendinta. – 

c) Nustatyti kokybės vertinimo kriterijai yra per aukšti pagal Parametrus (P3 - P7) – Sutarties vykdymui siūlomo lektoriaus patirtis - per pastaruosius 3 metus iki pasiūlymų pateikimo datos yra išdėstęs ne mažiau negu 160 / 240 / 360 (šimtas šešiasdešimt) akademinių valandų mokymų nurodytos temų grupės esminiais aspektais. Kaip matome iš TS nurodytų mokymų temų bei patirties, mokymus turėtų vesti lektoriai praktikai, per praktinio darbo patirtį išmanantys ES investicijų administravimo aspektus, o ne lektoriai teoretikai (pvz. mokslininkai, universiteto dėstytojai). Atkreipiame dėmesį, kad lektoriai praktikai dėl užimtumo tiesioginiame darbe mokymus veda tik kartais, kai yra poreikis, konkrečiame projekte, todėl PO nustatyti kokybės vertinimo kriterijai yra per aukšti, ypač apribojant laikotarpį 3 metais. Prašome išplėsti laikotarpį (nustatyti ne 3, o pvz., 5 metus) IR sumažinti akademinių valandų skaičių, arba laikotarpio išvis nenustatyti (užskaitomos bet kuriuo metu suteiktos mokymų paslaugos). Tokia praktika konkursuose vertinant kokybę yra įprasta (nustatomas ilgesnis arba visai nenustatomas laikotarpis, palyginti su minimaliais kvalifikaciniais reikalavimais). 

d) Nustatytas netinkamas reikalavimas pagal Ketvirtą kriterijų (T3) – Lektorių-ekspertų tarptautinė patirtis bus vertinama, kad tarptautinė patirtis apima kvalifikacijos kėlimo renginius, kuriuose dalyvavo dalyviai iš ne mažiau kaip 2 ES šalių, arba darbą ekspertu projekte, apimančiame ne mažiau kaip 2 skirtingas ES šalis. - Bus vertinama, kad tarptautinė patirtis apima kvalifikacijos kėlimo renginius, kuriuose dalyvavo dalyviai iš ne mažiau kaip 2 ES šalių, arba darbą ekspertu projekte, apimančiame ne mažiau kaip 2 skirtingas ES šalis. Kelias šalis apimančių projektų / mokymų būna retai, svarbesnė yra lektoriaus-eksperto patirtis įvairiose šalyse.
	

Atsižvelgta.










Atsižvelgta iš dalies, nurodant mažesnes patirtį pagrindžiančių sutarčių vertes (50.000,00 Eur be PVM.) per ilgesnį laikotarpį (7 metų).











Atsižvelgta.
P3 kriterijaus atsisakyta ir atitinkamai sunumeruoti vėlesni kriterijai. Taip pat išplėstas tinkamos patirties laikotarpis iki 5 (penkerių) metų.
Dėl patirties įgijimo laikotarpio paaiškiname, kad siekiant tinkamai įvertinti lektorių patirtį ir ją apskaičiuoti, yra būtina nustatyti laikotarpį, per kurį buvo įgyta patirtis. Perkančioji organizacija šiuo reikalavimu siekia, kad mokymus vestų dabartines aktualijas išmanantys lektoriai. 
















Atsižvelgta iš dalies. Reikalavimas praplėstas, kad tinkama ir tokia patirtis, kai lektorius per pastaruosius 3 (trejus) metus iki pasiūlymų pateikimo termino pabaigos turi būti vedęs ne mažiau kaip 1 (vienos) temos kvalifikacijos kėlimo renginį ne mažiau kaip 2 (dviejose) ES šalyse narėse ir/arba Europos Ekonominės Erdvės šalyse ir/arba Šveicarijoje.


	6.
	Ar turite kitų pastabų ir pasiūlymų?
	Pateikiame šias pastabas: 

a)  Patikslinkite pirkimo sąlygų 2.1 papunktyje nurodytą pirkimo objektą – perkamos ne 2021–2027 metų Europos Sąjungos fondų investicijų programos įgyvendinimo tarpinio vertinimo paslaugos, o ES fondus ir kitus finansavimo šaltinius administruojančių darbuotojų dalykinių kompetencijų stiprinimo paslaugos. 

b) pirkimo sąlygose prašome nustatyti, kad kvazisubteikėjams EBVPD nereikia pildyti (kai tiekėjas pasitelkia subtiekėjus ar kitus ūkio subjektus (specialistus), kurių pajėgumais remiasi, ir kurie pirkimo laimėjimo ir pirkimo sutarties sudarymo atveju bus įdarbinti tiekėjo, šių subjektų EBVPD nereikalaujama).

c) Prašome sutartyje nustatyti avanso mokėjimo galimybę. 

d) Nereikėtų nustatyti reikalavimo tiekėjui pateikti sutarties užtikrinimo (garantijos), kadangi tai papildomai kainuoja Teikėjui ir didina pinigų srautų įtampas (dažniausiai visa garantijos suma užšaldoma banko ar draudimo bendrovės, ir papildomai tiekėjas moka banko ar draudimo bendrovės nustatytą mokestį už garantijos išdavimo paslaugą). Ypač tai aktualu, jei pagal sutartį nemokamas avansas. Taip pat sutarties įvykdymo užtikrinimo gavimas tiekėjui kainuoja papildomo darbo laiko. VPĮ leidžia alternatyvius ir palankesnius sutarties įgyvendinimo užtikrinimo būdus, pvz., dėl tiekėjo kaltės nutraukus Sutartį jis privalo sumokėti Užsakovui 2 (dviejų) procentų nuo nesuteiktų paslaugų vertės dydžio baudą. 

e) Atsižvelgiant į pirkimo apimtį, reikalaujamą kompetenciją ir rinkos įkainius, suplanuotas per mažas pirkimo biudžetas. Pagal rinkos kainas ir mūsų vertinimą, pirkimo biudžetas turėtų būti 593 600 Eur plius PVM, neįskaitant papildomų faktinių išlaidų, kurios gali atsirasti esant aplinkybėms, aprašytoms paslaugų sutarties projekto 2.2 papunktyje
	

Atsižvelgta.







Paaiškiname, kad Konkurso sąlygų 4.3 papunktyje, nurodyta kokie ūkio subjektai turi užpildyti EBVPD. Šiame papunktyje nėra reikalavimo, kad kvazisubteikėjai turi užpildyti EBVPD.







Neatsižvelgta. Avanso galimybė nėra numatyta.

Paaiškiname, kad PO nereikalauja sutarties įvykdymo užtikrinimo. Sutarties projekto 7.4 papunktyje yra numatyta, kad nutraukus Sutartį Sutarties 9.1.1 papunktyje nurodytu pagrindu, Paslaugų teikėjas per 5 (penkias) darbo dienas nuo Sutarties nutraukimo dienos sumoka Užsakovui 5 (penkių) procentų nuo nesuteiktų paslaugų vertės dydžio baudą ir Paslaugų teikėjas įtraukiamas į nepatikimų tiekėjų sąrašą.








Neatsižvelgta. Perkančioji organizacija neturi galimybės didinti sutarties vertės. 



_________________
